《题安子承读易堂》
宋代·曾丰

卦辞爻辞易之注，孔子读之悟其故。
彖辞象辞易之疏，孔子作之志其悟。
悬知孔子大悟时，太虚中不挂一丝。
与易为一自不知，奚以卦辞爻辞为。
渠无孔子大机械，所恃嗫嚅三尺喙。
象彖爻辞从领会，其如犹有卦辞在。
诚使时习能绝编，安知日新不忘筌。
著脚还超九师先，回头更勘三画前。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。